open-index/open-wikipedia-markdown huggingface dataset:
Մեր ժամանակի հերոսը (ֆիլմ)

**«Մեր ժամանակի հերոսը»** (), Միխայիլ Լերմոնտովի համանուն վեպի էկրանավորումը, որը նկարահանել է ռեժիսոր Ստանիսլավ Ռոստոցկին։ Դիլոգիան բաղկացած է երկու ֆիլմից՝ «**Բելլա**» և «**Մաքսիմ Մաքսիմիչ։ Թաման**»։

## Ֆիլմի մասին
«Մեր ժամանակի հերոսը» հոգեբանական վեպ է, և Պեչորինի կերպարը ռուս գրականության մեջ առաջին հոգեբանական դիմանկարն է։

Ստանիսլավ Ռոստոցկու ֆիլմը լիրիկական ու կրքոտ է ստացվել, որը նկարահանվել է մանրամասն պատմական ու գրական իրատեսությամբ, դասականի հանդեպ մեծ հարգանքով։ Իսկ ահա Գրիգորի Պեչորինը, որին մարմնավորել է Իվաշովը, որոշ հեռուստադիտողների կարծիքով, ստացվել է թեև օրգանական և համոզիչ, հոգեբանորեն հավատարիմ, բայց ոչ այնքան ճշմարիտ Լերմոնտով ներքին խորությամբ և տրագիզմով, որքան Օլեգ Դալի մարմնավորած Պեչորինը «Պեչորինի ամսագրի էջերը» հեռուստանախագծերում։

## Սյուժե
### «Բելլա»
Դիլոգիայի առաջին ֆիլմն է։ 19-րդ դարի սկիզբը։ Պեչորինը Կովկասում ծառայող ռուս սպա է։ Նա սիրահարվում է տեղացի իշխան դստերը՝ Բելլային և համոզում է նրա եղբորը` Ազամատին՝ առևանգել քրոջը։ Փոխարենը Պեչորինը Ազամատին օգնում է գողանալ խիզախ ջիգիթ Կազբիչի ձին։ Բելլային տանելով իր ամրոց՝ Պեչորինը երկար պայքարում է նրա սիրո համար։

Բայց ժամանակի ընթացքում Բելլան ձանձրացնում է նրան։

### «Մաքսիմ Մաքսիմիչ։ Թաման»
Ֆիլմի երկրորդ մասը պատմում է Թամանում Պեչորինի գտնվելու հանգամանքների և Կովկասում նրա ծառայության մասին, հին բարի սպասավոր Մաքսիմ Մաքսիմովիչի ընկերացությամբ։

## Դերերում
* Վլադիմիր Իվաշով – *Գրիգորի Պեչորին (հնչյունավորել է [[Վյաչեսլավ Տիխոնով]]ը, քանի որ Իվաշովն այդ ժամանակ լրջորեն մրսել էր և կորցրել ձայնը)
* [[Սիլվիա Բերովա]] – *Բելլա
* Ալեքսեյ Չեռնով – *Մաքսիմ Մաքսիմիչ
* [[Նիկոլայ Բուրլյաև]] – *կույր
* Ստանիսլավ Խիտրով – *Պեչորինի ծառան
* [[Ալեքսանդր Օռլով]] – *երիտասարդ սպա
* Սվետլանա Սվետլիչնայա – *Ունդինա, մաքսանենգուհի
* [[Սոֆյա Պիլյավսկայա]] – *պառավ
* Վ. Ռյաբիկով – *սպասյակ
* [[Բորիս Սավչենկո]] – *Յանկո
* Ալեքսանդր Տիտով – *ծեր զինվոր
* [[Սուլամբեկ Մամիլով]] – *Կազբիչ
* Ռոլան Բորաշվիլի – *Ազամատ
* Եվգենի Գուրով – *բժիշկ
* Բարասբի Մուլաև – *իշխան
* Վլադիմիր Ռուդի – *Միտկա
* Իրաիդա Սալդատովա – *պանդոկապան
* Մուհամեդ Տուբաև
* Լեոնիդ Յուխին
* Ալեքսեյ Վանին
* Պյոտր Կիրյուտկին
* Գեորգի Սվետլանի – *ծառայող
* Միխայիլ Տրոյանովսկի – *տասանորդ
* Ալի Տուխուժև – *էպիզոդ (լուսագրերում նշված չէ)
* Ռ. Կուչմազոկով
* Օ. Մաշչենկո

## Նկարահանող խումբ
* Սցենարի հեղինակ և բեմադրող ռեժիսոր՝ Ստանիսլավ Ռոստոցկի
* Օպերատոր` Վյաչեսլավ Շումսկի
* Բեմադրող նկարիչ՝ Պյոտր Պաշկևիչ
* Կոմպոզիտոր` Կիրիլ Մոլչանով
* Նկարիչ` Կոնստանտին Զագորսկի
* Թավջութակի մենահամերգը կատարում է Մստիսլավ Ռոստրոպովիչը
* Կինեմատոգրաֆիայի պետական սիմֆոնիկ նվագախումբ (1-ին սերիա)
* Լենինգրադի ֆիլհարմոնիայի նվագախումբ (2-րդ սերիա)
* Դիրիժոր՝ Էմին Խաչատրյան

## Մրցանակներ
* Սան Սեբաստիանի XI միջազգային կինոփառատոնի դիպլոմ (1967)։

## Ծանոթագրություններ

## Արտաքին հղումներ
* «Մեր ժամանակի հերոսը» ֆիլմը «Энциклопедия отечественного кино» կայքում 
* 

Կատեգորիա:1960-ականների ռուսերեն ֆիլմեր
Կատեգորիա:1966 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:1966 դրամա ֆիլմեր
Կատեգորիա:1960-ականների խորհրդային ֆիլմեր
Անկոչ ընկերը

**«Անկոչ ընկերը»** (), 1980 թվականի խորհրդային գեղարվեստական ֆիլմ։ Օլեգ Դալի վերջին դերն է կինոյում։

## Սյուժե
Ֆիլմը պատմում է երկու քիմիկոս գիտնականների բարդ փոխհարաբերությունների մասին։ Վիկտոր Սվիրիդովը գավառից, որտեղ աշխատում է որպես ինժեներ գործարաններից մեկում, եկել է մայրաքաղաքի ինստիտուտ, որպեսզի իրականացնի իր նախագծի պաշտպանությունը, որը կապված է արդիական գիտական խնդրի հետ։ Սակայն առանց վաղեմի ընկերոջ՝ Ալեքսեյ Գրեկովի աջակցության նա շանսեր չունի։ Գիտխորհրդի անդամների մեծ մասը դեմ է նրա նախագծին և հենց իրեն։ Բայց Գրեկովն ստիպված է ընտրություն կատարել իր կնոջ գիտական կարիերայի և ընկերոջ առջև ստանձնած պարտավորությունների միջև։

## Դերերում
* Օլեգ Դալ – *Վիկտոր Սվիրիդով, գիտնական-քիմիկոս
* [[Իրինա Ալֆյորովա]] – *Կիրա
* Օլեգ Տաբակով – *Ալեքսեյ Գրեկով, գիտնական-քիմիկոս, Վիկտորի ընկերը
* Նատալյա Բելոխվոստիկովա – *Նինա, Ալեքսեյի կինը
* Վսեվոլոդ Լարիոնով – *Բոդրով, գիտնական-քիմիկոս, պրոֆեսոր
* Անատոլի Ռոմաշին – *Յուրի Պերվակ, գիտնական-քիմիկոս
* Ալեֆտինա Եվդոկիմովա – *Լյուդմիլա, Պերվակի կինը
* [[Վսեվոլոդ Սանաև]] – *Վլադիմիր Աբդուլաևիչ Շլեպյանով
* Իվան Ռիժով – *Պյոտր Կուզմիչ Պետուխով, Վիկտորի հարևանը հյուրանոցային համարում
* Եկատերինա Վասիլևա – *Վերա, լաբորանտ
* Ելենա Մայորովա – *լաբորանտ (լուսագրերում նշված չէ)
* [[Սերգեյ Գազարով]] – *լաբորատորիայի վարիչ
* Վլադիմիր Շիրյաև – *հյուր Գրեկովների մոտ
* Յուրի Կատին-Յարցև – *պրոֆեսոր Վեդենեև
* Յուրի Սագյանց – *Վիկտորի հարևանը հյուրանոցային համարում
* [[Նատալյա Գունդարևա]] – *Աննա, Վիկտորի նախկին կինը
* Յարոսլավ Լիսովոլիկ – ''Սաշա, Վիկտոր և Աննայի որդին

## Նկարահանող խումբ
* Ռեժիսոր` Լեոնիդ Մարյագին
* Սցենարի հեղինակներ` Դմիտրի Վասիլիու, Լեոնիդ Մարյագին
* Օպերատոր` Յուրի Ավդեև
* Բեմադրող նկարիչ՝ Ֆելիքս Յասյուկևիչ
* Կոմպոզիտոր` Յան Ֆրենկել

## Ծանոթագրություններ

## Արտաքին հղումներ
* Ֆիլմը «Մոսֆիլմի» կայքում
* Ֆիլմը «Культура» ալիքի կայքում

Կատեգորիա:1980 ֆիլմեր
Կատեգորիա:1980-ականների ռուսերեն ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Վալենտինա (ֆիլմ, 1981)

**«Վալենտինա»** (), խորհրդային գեղարվեստական ֆիլմ, որը նկարահանել է  ռեժիսոր Գլեբ Պանֆիլովն Ալեքսանդր Վամպիլովի «Անցյալ ամռանը Չուլիմսկում» պիեսի հիման վրա։

## Սյուժե
Գործողության ժամանակը 1970 թվականն է։ Տայգայական մի փոքր գյուղում տասնութամյա Վալենտինան աշխատում է որպես մատուցողուհի։ Նա սիրում է քննիչ Շամանովին, իսկ վերջինս, իր գործերով կլանված, ոչինչ չի նկատում։ Աղջկա խոստովանությունը նրա համար դառնում է բացահայտում։ Սակայն Վալենտինայի սիրո ճանապարհին հայտնվում են խոչընդոտներ, որոնք հանգեցնում են դրամատիկ հանգուցալուծման։

## Դերերում
* Դարյա Միխայլովա  – *Վալենտինա
* [[Ռոդիոն Նահապետով]]  – *Վլադիմիր Միխայլովիչ Շամանով, քննիչ
* Իննա Չուրիկովա  – *Աննա Վասիլիևնա Խորոշիխ, բուֆետապանուհի
* [[Յուրի Գրեբենշչիկով]]  – *Աֆանասի, Աննայի ամուսինը
* Սերգեյ Կոլտակով  – *Պավել, Աննայի որդին
* Վասիլի Կորզուն  – *Ֆեոդոր, Վալենտինայի հայրը
* Լարիսա Ուդովիչենկո  – *Զինաիդա Պավլովնա Կաշկինա, դեղատան աշխատող
* Վսեվոլոդ Շիլովսկի  – *Ինոկենտի Ստեպանովիչ Մեչետկին, հաշվապահ
* Մաքսիմ Մունզուկ  – *Իլյա, որսորդ-[[Էվենկներ|էվենկ]]
* [[Անատոլի Պանֆիլով]]  – *տեղական էլեկտրակայանի մեխանիկ

## Նկարահնող խումբ
* Սցենարի հեղինակ՝ Գլեբ Պանֆիլով
* Բեմադրող ռեժիսոր՝ Գլեբ Պանֆիլով
* Բեմադրող օպերատոր՝ Լեոնիդ Կալաշնիկով
* Բեմադրող նկարիչ` Մարքսեն Գաուխման-Սվերդլով
* Կոմպոզիտոր` Վադիմ Բիբերգան

## Ծանոթագրություններ

## Արտաքին հղումներ
* «Վալենտինա» ֆիլմը «Энциклопедия отечественного кино» կայքում

Կատեգորիա:1980-ականների ռուսերեն ֆիլմեր
Կատեգորիա:1981 դրամա ֆիլմեր
Կատեգորիա:1981 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Աղջիկ, ուզո՞ւմ ես նկարահանվել կինոյում

**«Աղջիկ, ուզո՞ւմ ես նկարահանվել կինոյում»** (), խորհրդային գեղարվեստական ֆիլմ, որը նկարահանելլ է ռեժիսոր Ադոլֆ Բերգունկերը։ Էկրան է բարձրացել 1977 թվականին։

## Սյուժե
Երրորդ դասարանի աշակերտուհի Ինգա (Մարինա Բուգակովա) առաջարկել են նկարահանվել կինոյում։ Նրա պատասխանը շատ զարմացնում է բոլորին, քանի որ նա հրաժարվում է նկարահանումներից։ Ոչ ոք չգիտեր, որ վերջերս Ինգայի մայրը, որնաշխատում էր որպես «շտապօգնության» բժիշկ, զոհվել է ավտովթարից։

Ինգայի հայրը բոլոր ջանքերը գործադրում է Ինգային ստուդիա բերելու համար։ Եվ ահա որոշ ժամանակ անց նա իրեն իսկական դերասանուհի է զգում «Առաջին ամառը» ֆիլմում։

## Դերերում
* Մարինա Բուգակովա – *Ինգա
* Նիկոլայ Վոլկով (կրտսեր) – *Ինգայի հայրը, Վասիլի Պրոկոֆևիչ, բժիշկ
* Լյուբով Վիրոնայլեն – *Ինգայի մայրը, շտապօգնության բժիշկ
* [[Վալենտին Գաֆտ]] – *ռեժիսոր Պավել
* Տատյանա Կիսլյարովա – *Վիկտորյա Սերգեևնա, ռեժիսորի օգնական դերասանների գծով
* [[Վալերի Կրավչենկո]] – *օպերատոր
* Ադա Ռոգովցևա – *դերասանուհի Վերա Ֆյոդորովնա, որը ֆիլմում կատարում է Ինգայի մոր դերը
* [[Լյուբով Սոկոլովա]] – *Վերայի մայրը, նախկին սանիտար-պարտիզան պատերազմի ժամանակ
* Մարինա Տրեգուբովիչ – *Լյոլկա, Ինգայի ընկերուհին
* [[Նատալյա Չետվերիկովա]] – *ներկարար
* Իգոր Բոգոլյուբով – *անցորդ
* [[Իգոր Եֆիմով]] – *հանդիսատես
* Ալեքսեյ Կոժևնիկով – *նկարահանող խմբի ադմինիստրատոր
* Գերման Կոլուշկին – *հիվանդ
* Վալենտինա Կոսոբուցկայա – *հանդերձապանուհի
* Անտոնինա Մաքսիմովա
* [[Վալերի Սմոլյակով]]
* [[Նիկոլայ Ֆեդորցով]] – *շան տեր
* Էլեոնորա Կազանսկայա
* Ելենա Ստավրոգինա

## Նկարահանող խումբ
* Ռեժիսոր` Ադոլֆ Բերգունկեր
* Սցենարի հեղինակ` Յուրի Յակովլև
* Օպերատոր` Օլեգ Կուխովարենկո
* Նկարիչ` Իգոր Վուսկովիչ

## Մրցանակներ
* 1978 - 11 համամիութենական կինոփառատոն (Երևան), մանկական և պատանեկան ֆիլմերի բաժնում ժյուրիի մրցանակ գլխավոր դերակատարին՝ Մարինա Բուգակովա։

## Փաստեր
Յուրի Յակովլևը հիշել է, թե ինչպես է ծնվել այս ֆիլմի գաղափարը․
1970 թվականին ռեժիսոր Ա. Ժեբրյունասը իմ սցենարով նկարահանում էր «Գեղեցկուհին» ֆիլմը։ Ֆիլմի նկարահանման համար ընտրել են աղջկան, սակայն նա հրաժարվել է։ Աղջիկը բոլորին շատ դուր էր եկել, և նրան համոզեցին նկարահանվել։ Աշխատանքի միջև ընկած ժամանակահատվածում ես շատ եմ զրուցել նրա հետ, Նրա անունը Ինգա է. դա այդպես էլ մնացել է ֆիլմում։ Իմացա նրա պատմությունը, և ստացվեց այնպես, որ նրա պատմածը դարձավ իմ «Աղջիկ, ուզո՞ւմ ես նկարահանվել կինոյում» ֆիլմի հիմքը։

Նման սյուժե օգտագործվել է «Թող ես մեռնեմ, Տեր…» () ֆիլմում։

## Ծանոթագրություններ

## Արտաքին հղումներ
* «Աղջիկ, ուզո՞ւմ ես նկարահանվել կինոյում» ֆիլմը «Энциклопедия отечественного кино» կայքում 
*  academic.ru

Կատեգորիա:1970-ականների ռուսերեն ֆիլմեր
Կատեգորիա:1977 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային մանկական ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Ավագ քույրը (ֆիլմ)

**«Ավագ քույրը»** (), խորհրդային գեղարվեստական ֆիլմ, որը նկարահանել է Գեորգի Նաթանսոնը 1966 թվականին Ալեքսանդր Վոլոդինի «Իմ ավագ քույրը» պիեսի հիման վրա։

Ֆիլմի պրիմիերան կայացել է 1967 թվականի մարտի 6-ին։ Տատյանա Դորոնինայի մասնակցությամբ մելոդրամաների եռերգության առաջին էկրանաորումն է, որին հետևում են «Երեք բարդի Պլյուչշիխայում» (, 1967)  և «Եվս մեկ անգամ սիրո մասին» (, 1968) ֆիլմերը։

## Սյուժե
Լիդիան ու Նադեժդան վաղուց ապրում են իրենց քեռու խնամակալության տակ, որը նրանց վերցրել է մանկատնից։ Քեռին անկեղծորեն երազում է երջանիկ կյանք զարմուհիների համար, և աղջիկները միշտ հետևում են նրա խորհուրդներին հակառակ իրենց ճակատագրին։ Այսպես, ավագ քույրը՝ Նադեժդան, հրաժարվում է իր երազանքից և անում ամեն ինչ, որ կրտսերը դառնա դերասանուհի, սակայն տարիներ անց ինքն է հայտնվում թատրոնում։

## Դերերում
* Տատյանա Դորոնինա – *Նադեժդա Գեորգիևնա Ռյազաևա, ավագ քույրը
* Նատալյա Տենյակովա – *Լիդա Ռյազաևա, կրտսեր քույրը
* Միխայիլ Ժարով – *Դմիտրի Պետրովիչ Ուխով, Նադյայի և Լիդիայի քեռին
* Վիտալի Սոլոմին – *Կիրիլ
* Լեոնիդ Կուրավլյով – *Վոլոդյա
* Վալենտինա Շարիկինա – *Շուրա, Կիրիլի կինը
* Եվգենի Եվստիգնեև – *Օգորոդնիկով, Նադյայի ղեկավարը
* [[Օլեգ Բասիլաշվիլի]] – *Օլեգ Մեդինսկի, ընդունող հանձնաժողովի անդամ, թատրոնի ռեժիսոր
* Իննա Չուրիկովա – *Կախարդ, Նելլի

=== Էպիզոդներում ===
* Սոֆյա Պիլյավսկայա – *ընդունող հանձնաժողովի անդամ
* Պավել Մասսալսկի – *Պավել Վլադիմիրովիչ, ընդունող հանձնաժողովի անդամ
* Ալեքսանդրա Դանիլովա – *Նադյայի գործընկեր
* Վիկտոր Իլիչյով – *դիմորդ
* Ն. Խրուստալյովա – *Նադյայի գործընկեր
* Վիկտոր Մարկին – *Վիկտոր, ընդունող հանձնաժողովի անդամ
* Վ. Զովոդով  – *Ֆեդյա

## Նկարահանող խումբ
* Սցենարի հեղինակ՝ Ալեքսանդր Վոլոդին
* Բեմադրությունը՝ Գեորգի Նատանսոնի
* Գլխավոր օպերատոր՝ Վալերի Վլադիմիրով
* Գլխավոր նկարիչ՝ Սեմյոն Ուշակով
* Կոմպոզիտոր՝ Վլադլեն Չիստյակով
* Հնչյունային օպերատոր՝ Վենիամին Կիրշենբաում

## Նկարահանումների վայր
Ֆիլմի նատուրալ նկարահանումները տեղի են ունեցել Լենինգրադում, ներքին դրվագները նկարահանվել են «Մոսֆիլմի» տաղավարներում։

## Հետաքրքիր փաստեր
* Տատյանա Դորոնինան ճանաչվել է 1967 թվականի լավագույն դերասանուհի «Սովետսկի էկրան» ամսագրի հարցման արդյունքում։
* Ֆիլմում Տատյանա Դորոնինայի հերոսուհին կատարում է «Եվ ես երիտասարդ աղջիկ էի...» երգը Ռոբերտ Բըրնսի «Ուրախ աղքատները» շարքից (անգլ.՝ *The Jolly Beggars*, 1785) Էդուարդ Բագրիցկու թարգմանությամբ, երաժշտությունը՝ անհայտ հեղինակի։
* Ֆիլմում Վալենտինա Շարիկինայի հերոսուհին (Շուրա, Կիրիլի կինը) ներկայացնում է առակ Լենկթեմուրի մասին։

## Ծանոթագրություններ

## Արտաքին հղումներ
* *Натансон Г.* 320 страниц про любовь и кино. Мемуары последнего из могикан (отрывок)

Կատեգորիա:1960-ականների ռուսերեն ֆիլմեր
Կատեգորիա:1966 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մելոդրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:1960-ականների խորհրդային ֆիլմեր
Նախօրեին (ֆիլմ)

**«Նախօրեին»** (, ), խորհրդա-բուլղարական գեղարվեստական ֆիլմ, որը նկարահանվել է Իվան Տուրգենևի համանուն վեպի հիման վրա։

## Սյուժե
Ֆիլմի գործողությունները ծավալվում են XIX դարի կեսերին։ Ֆիլմի սյուժեն կառուցվում է Ելենա Ստախովայի և բուլղարացի հայրենասեր Դմիտրի Ինսարովի սիրո պատմության շուրջ, որը պայքարում է իր հայրենիքը թուրքական լծից ազատելու համար։ Սիրահարները հաղթահարում են Ելենայի ծնողների դիմադրությունը և սպասում են Բուլղարիայից լուրերի՝ հույս ունենալով միանալ ազատագրման համար պայքարողներին, սակայն մեկնելուց առաջ Դմիտրին մահանում է ծանր հիվանդությունից։ Ելենան մեկնում է Բուլղարիա Ինսարովի ընկերների հետ, որպեսզի շարունակի նրա գործը։

## Դերերում
* Լյուբոմիր Կաբակչիև – *Դմիտրի Նիկանորովիչ Ինսարով
* [[Իրինա Միլոպոլսկայա]] – *Ելենա Նիկոլաևնա Ստախովա
* Բորիս Լիվանով – *Նիկոլայ Արտեմևիչ Ստախով
* Օլգա Անդրովսկայա – *Աննա Վասիլևնա Ստախովա
* Վսեվոլոդ Սաֆոնով – *Անդրեյ Պետրովիչ Բերսենև
* [[Օլեգ Տաբակով]] – *Պավել Յակովլևիչ Շուբին
* Միխայիլ Յանշին – *Ուվար Իվանովիչ
* Էվե Կիվի – *Զոյա
* Ստեֆան Պեյչև – *Ռենդիչ
* Լարիսա Գորդեյչիկ – *հյուր

## Նկարահանման խումբ
* Սցենարի հեղինակներ՝ Վլադիմիր Պետրով, Օռլին Վասիլև
* Ռեժիսոր՝ Վլադիմիր Պետրով
* Օպերատոր՝ Վիլո Ռանդև
* Նկարիչ՝ Լևան Շենգելիա
* Նկարի տնօրենի տեղակալ՝ Սերգեյ Կագրամանով

## Ծանոթագրություններ

## Գրականություն
* 
* 
* 

Կատեգորիա:1950-ականների ռուսերեն ֆիլմեր
Կատեգորիա:1959 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բուլղարերեն ֆիլմեր
Կատեգորիա:Իվան Տուրգենևի վեպեր
Կատեգորիա:Խորհրդային պատմական ֆիլմեր
Կատեգորիա:Խորհրդային ֆիլմեր
Կատեգորիա:Ռուսական դրամա ֆիլմեր
Ֆուադ Սալաև

**Ֆուադ Մամեդամին օկլի Սալաև** (, ), Ադրբեջանցի քանդակագործ, պրոֆեսոր, Ռուսաստանի արվեստի ակադեմիայի պատվավոր ակադեմիկոս (2009), Ադրբեջանի գեղարվեստի պետական ակադեմիայի պրոռեկտոր, Ադրբեջանի Հանրապետության ժողովրդական նկարիչ։

## Կենսագրություն
Ֆուադ Սալալևը ծնվել է 1943 թվականին Բաքվում։ Ֆուադ Սալաևը կրթությունը ստացել է Ա.Ազիմզադեի անվան գեղարվեստի դպրոցում։ Հետո սովորել է Ի.Սուրիկովի անվան արվեստի պետական դպրոցում։ Նա մասնակցել է Գերմանիայում և Հարավսլավիայում քանդակագործության միջազգային սիմպոզիումների, ինչպես նաև երկրում և արտերկրում անցկացված ցուցահանդեսների։

Նրա աշխատանքները պահվում են թանգարաններում, հիմնադրամներում, պատկերասրահներում և մասնավոր հավաքածուներում ԱՄՆ-ում, Ռուսաստանում, Կանադայում, Անգլիայում, Ֆրանսիայում, Իտալիայում, Գերմանիայում, Ավստրիայում, Թուրքիայում և Ժապոնիայում։

Աշխատում է հիմնականում բրոնզով, բայց նաև օգտագործում է այլ նյութեր։ Պրոֆեսոր Ֆուադ Սալաևը 2009 թվականին արժանացել է Ռուսաստանի արվեստի ակադեմիայի պատվավոր ակադեմիկոսի կոչման։

## Մրցանակներ
* Ադրբեջանի Հանրապետության արվեստի վաստակավոր գործիչ - 4 մարտ, 1992 թ.,
* Ադրբեջանի Հանրապետության ժողովրդական նկարիչ - 30 մայիս, 2002 թ.,
* Փառքի շքանշան - 21 սեպտեմբեր, 2013 թ.
* «Սուլթան Մուհամմադ» մրցանակ (Մրցանակ Ադրբեջանում տրված քանդակագործներին)։

## Ծանոթագրություններ

Կատեգորիա:Ադրբեջանցի նկարիչներ
Կատեգորիա:Ադրբեջանցի քանդակագործներ
Դեն Կաստելանետա

մինի|աջից
**Դենիել Լուիս Կաստելանետա** (, ), ամերիկացի դերասան, սցենարիստ և պրոդյուսեր, որն առավել հայտնի է «Սիմփսոնները» մուլտսերիալում կատարած իր աշխատանքով, որտեղ հնչյունավորել է Հոմեր Սիմփսոնին, Աբրահամ Սիմփսոնին, Կրասթին ծաղրածուին, Բարնի Գամբլին, այգեպան Վիլիին և ուրիշների։

## Կենսագրություն
Կաստելանետան ծնվել է Չիկագո քաղաքի Օք-Պարկ արվարձանում։ Դպրոցն ավարտելուց հետո ընդունվել է Հյուսիսային Իլինոյսի համալսարան։ Դպրոցում սովորելու տարիներին խաղացել է դպրոցական բեյսբոլի թիմի կազմում։ Տարիներ անց մարզչի օգնական Դիք Թրաութը նշել է․ «Դենը զվարճալի տղա էր, բայց նա գնդակը նետում էր աղջկա պես»»։ Համալսարանն ավարտելուց հետո սկսել է աշխատել Չիկագոյի դերասանական խմբերից մեկում, որին նա հետո նկարագրել է որպես «այնպիսի վայր, որ եթե քեզ համար այդտեղ գտնվելը տխուր է, արագ ցույց կտա, թե ինչպես այդտեղից ուրախ հեռանաս»։

Դենիելն ամուսնացել է գրող Դեբ Լակուստայի հետ, որը հետագայում դարձել է շոուի մի քանի էպիզոդների համահեղինակներից մեկը։ Բնակվում է Լոս Անջելեսում։

Նա եղել է բուսակեր և հաճախ զբաղվել է սպորտով։

### Հոմեր Սիմփսոն և այլ հնչյունավորած դերեր
«Սիմփսոնները»-ում Կաստելանետայի ձայնով են խոսում Հոմեր Սիմփսոնը (հնչյունավորման ժամանակ պետք էր կզակը սեղմել կոկորդին, որպեսզի ստացվեր ձայնի անհրաժեշտ տոնայնությունը, և Հոմերի ձայնը հնչում էր ճիշտ), Աբրահամ Սիմփսոնը, Բարնի Գամբլը, Կրասթին ծաղրածուն, այգեպան Վիլին, քաղաքապետ Ջո Կուիմբին, Հանս Մոլմանը, Սայդշոու Մելը, Կոդոսը, Արնի Փայը, Սքոթ Քրիսթիանը և այլ կերպարներ։ Ազարիա Հենքի և Հարի Շիրերի հետ միասին եղել է սերիալի գլխավոր դերասաններից մեկը։ Շոուում կատարած իր աշխատանքի համար ստացել է չորս «Էմմի» և մեկ «Էննի»։ Բացի այդ, նա կնոջ հետ միասին մուլտֆիլմի մի քանի էպիզոդների համար գրել է սցենարներ։

«Homer Simpson, This Is Your Wife» և «I Am Furious (Yellow)» էպիզոդներում խաղացել է ինքն իր դերը։

## Ընտրված ֆիլմագրություն

## Ծանոթագրություններ

Կատեգորիա:1957 ծնունդներ
Կատեգորիա:20-րդ դարի ամերիկացի տղամարդ գրողներ
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի կատակերգուներ
Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Հոկտեմբերի 29 ծնունդներ
Գթության գնացք

«**Գթասրտության գնացք**» (), խորհրդային սև-սպիտակ ֆիլմ, որը 1964 թվականին բեմադրվել է «Լենֆիլմ» կինոստուդիայում ռեժիսոր Իսկանդեր Խամրաևի կողմից։ Վերա Պանովայի «Спутники» վիպակի առաջին էկրանավորումն է։

Ֆիլմի պրեմիերան ԽՍՀՄ-ում տեղի է ունեցել 1965 թվականի փետրվարի 22-ին։

## Սյուժե
Ֆիլմը պատմում է սանիտարական գնացքի մարտական առօրյայի մասին։ Սանիտարական էշելոնները Հայրենական մեծ պատերազմի տարիներին անվանել են «կյանքը փրկող գնացքներ»։ Նման գնացքներից մեկում առաջին անգամ հանդիպել են տարբեր բնավորության, տարիքի և սովորությունների մարդիկ։ Չորս տարի պատերազմի ճանապարհներով շրջում է գթասրտության գնացքը՝ ճակատից տարհանելով վիրավորներին։

## Դերերում
* Վալենտին Զուբկով – *Դանիլով
* Միխայիլ Եկատերինինսկի – *Բելով
* Էմմա Պոպովա – *Յուլյա Դմիտրիևնա
* Ժաննա Պրոխորենկո – *Լենա Օգորոդնիկովա
* Եվգենի Լեբեդև – *Սուպրուգով
* Գալինա Դաշևսկայա – *Ֆաինա
* Ելենա Կորոլյովա – *Վասկա Բուրենկո
* Վլադիմիր Ռեցեպտեր – *Նիզվեցկի

## Նկարահանող խումբ
* Սցենարի հեղինակ՝ Վերա Պանովա
* Ռեժիսոր՝ Իսկանդեր Խամրաև
* Գլխավոր օպերատոր՝ Կոնստանտին Ռիժով
* Նկարիչ՝ Միխայիլ Իվանով
* Կոմպոզիտոր՝ Մարատ Կամիլով

1944 թվականի դեկտեմբերին թերթի խմբագրության հանձնարարությամբ Վերա Պանովան երկու ամսվա ընթացքում չորս չվերթ է կատարել № 312 «օրինակելի» ռազմասանիտարական գնացքով դեպի մարտերի վայրեր՝ տարհանելու վիրավորների, որից հետո հրապարակել է «Спутники» (1946, Ստալինյան մրցանակ, 1947) վիպակը, որը գրողին լայն ընթերցողական ճանաչում է բերել։

«Գթասրտության գնացքը» ֆիլմը Վերա Պանովայի վիպակի առաջին էկրանավորումն է։ 1975 թվականին ռեժիսոր Պյոտր Ֆոմենկոն այդ վիպակի հիման վրա բեմադրել է «Մնացած ամբողջ կյանքում» քառասերիանոց գեղարվեստական ֆիլմը։

## Ծանոթագրություններ

## Արտաքին հղումներ
* 
* 
* Кино-Театр.ru

Կատեգորիա:1960-ականների ռուսերեն ֆիլմեր
Կատեգորիա:1964 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային պատմական ֆիլմեր
Կատեգորիա:Ֆիլմեր Հայրենական մեծ պատերազմի մասին
Անգատուբա էկոլոգիական կայան

**Անգատուբա էկոլոգիական կայան** (), էկոլոգիական կայան Բրազիլիայի Սան Պաուլու նահանգում։

## Տեղագրություն
Անգատուբա էկոլոգիական կայանը գտնվում է Սան Պաուլու նահանգի Անգատուբա մունիցիպալիտետում։ Ունի 1394 հա տարածք։ Տեղակայված է Անգատուբա պետական անտառում։ Տեղանքը լեռնային է` 620-750 մետր բարձրությամբ։

## Պատմություն
Էկոլոգիական կայանը ստեղծվել է 1985 թվականի օգոստոսի 13-ի 23.790 հրամանագրով Անգատուբայի մունիցիպալիտետի պետական սեփականություն հանդիսացող տարածքում։ Նպատակն էր պահպանել գոյություն ունեցող էկոհամակարգերը, կենդանական ու բուսական աշխարհը և աջակցել կրթական, ինչպես նաև գիտական գործունեությանը։ Կառավարվում է Սան Պաուլուի անտառային տնտեսության ինստիտուտի կողմից։

## Շրջակա միջավայր
Կայանը պարունակում է սերրադոյի բուսականության և անտառի զգալի մնացուկներն այս տեսակի բիոմի հարավային սահմանում։ Սերրադոն կապի մեջ է Ատլանտյան անտառի հետ։ Այն ունի կենսական նշանակության բարդ էկոհամակարգ՝ որպես ապաստարան ոչնչացման վտանգի տակ գտնվող կենդանիների համար։ Սուկցեսիայի տարբեր փուլերում բուսականությունը բաղկացած է կիսամշտադալար անտառի մնացորդներից։ Արձանագրվել է բույսի 257 տեսակ, այդ թվում՝ լոբազգիներ, դափնազգիներ, իշակաթնուկազգիներ և այլն։ Կենդանիներից են՝ հսկա մրջնակերը (*Myrmecophaga tridactyla*), հարավային տամանտուն (*Tamandua tetradactyla*) և բաշավոր գայլը (*Chrysocyon brachyurus*)։

## Ծանոթագրություններ

## Աղբյուրներ
*
*

Կատեգորիա:Բնօրինակում անաղբյուր հոդվածներ
Կատեգորիա:Բրազիլիայի էկոլոգիական կայաններ
Արցախյան ազատամարտի հուշահամալիր (Թալիշ, Մարտակերտի շրջան)

**Արցախյան ազատամարտի հուշահամալիր**, 1991-1994 թվականներին տեղի ունեցած Արցախյան պատերազմում հայկական կողմից զոհված ազատամարտիկներին և Երկրորդ համաշխարհային պատերազմի զոհերին նվիրված հուշահամալիր էր Արցախի Հանրապետության Մարտակերտի շրջանի Թալիշ գյուղում։ Կառուցվել է 1990-ական թվականներին։

Հուշահամալիրն ընդգրկված է Արցախի Հանրապետության պատմության և մշակույթի անշարժ հուշարձանների ցանկում որպես հանրապետական նշանակության հուշարձան։ Ցուցակում այն ունի 062 համարը։

2020 թվականի սեպտեմբերի 27-ին սկսված հայ-ադրբեջանական պատերազմի հետևանքով Թալիշ գյուղը հայտնվել է Ադրբեջանի զինված ուժերի վերահսկողության ներքո, իսկ հուշահամալիրը՝ ոչնչացվել։

## Հուշահամալիրի նկարագրություն
Հուշահամալիրն ունի 48 մ երկարություն և 38 մ լայնություն։ Այն կազմված է 3 մասից՝ երկու արծիվների քանդակներից, խաչքարերից և հուշադրական տախտակից, որտեղ ներկայացված են Երկրորդ համաշխարհային պատերազմում զոհված թալիշցիները։

## Տես նաև
# Արցախյան ազատամարտ
# Թալիշ գյուղ
# Թալիշի պատմության և մշակույթի անշարժ հուշարձանների ցանկ (Մարտակերտի շրջան)

## Նշումներ

## Ծանոթագրություններ

Կատեգորիա:Արցախյան ազատամարտի հուշարձաններ
Կատեգորիա:Թալիշ
Կատեգորիա:Մարտակերտի շրջանի հուշարձաններ
Զոյա Կուկուշկինա

**Զոյա Կուկուշկինա** (), ռուս թոփ-մոդել, ինչպես նաև դերասանուհի, դիզայներ։ Նա ամենապատանի դեսպանն է բարեգործության պատմության մեջ («Փոխիր մեկ կյանք» հիմնադրամի դեսպան)։

## Կենսագրություն
### Մանկություն

Զոյա Կուկուշկինան ծնվել է 2011 թվականի մարտի 1-ին Սիբիրում։ Նրա կենսաբանական մայրը մահացել է ծննդաբերությունից հետո, իսկ հոր մասին տեղեկություններ չկան։ Նրա դաստիարակությամբ զբաղվել է իր տատիկը, բայց հետագայում նա Զոյային տվել է մանկատուն։ Որոշ ժամանակ անց նրան նկատում են «Փոխիր մեկ կյանք» հիմնադրամի ներկյացուցիչները, նրան որդեգրում է Տատյանա Կուկուշկինան։

### Մոդոլային կարիերա
Զոյա Կուկուշկինան հայտնի դարձավ լուսանկարիչ Ալեքսեյ Վասիլևին հանդիպելուց հետո, որը միանգամից հասկացավ, որ իր առջև «ապագա աստղ է»։ Հետագայում Զոյան  հայտնվեց Դիսնեյի գովազդում, ինչպես նաև մասնակցել է «Տվոե» մանկական հավաքածուի  և «Ռանդեվու» կոշիկի ցուցադրություններում։ Ինշպես նաև մասնակցել է մանկական նորաձևության շաբաթին Մոսկվայում։ 2018 թվականին դարձել է Եվրոպական Junona Fashion House բրենդի դեմքը, ինչից հետո 2019 թվականին մարտի 31-ին կայացել է իր անձնական բարեգործական ցուցադրությունը «Երեխաները վանդակում» խորագրով՝ ստացված ողջ գումարը հանգանակվել է «Փոխիր մեկ կյանք» հիմնադրամին՝ մանկատան երեխաների համար տեսաուղերձ նկարահանելու համար։

2019 թվականին դարձել է «Համացանցը բոլորի համար»  (ռեժիսոր Միխայիլ Կոմլև) վավերագրական ֆիլմի գլխավոր հերոսուհիներից մեկը։ Սերգեյ Բեզռուկովի հետ միասին նկարահանվել է «Բարի վարդ» կարճամետրաժ հեքիաթում։ 2020 թվականի մարտին մասնակցել է «Դոկ-Տոկ» ծրագրում՝ Քսենիա Սոբչակի և Ալեքսանդր Գորդոնի հետ։ Նույն տարում «Փոխիր մեկ կյանք» հիմնադրամի և *[[Ralf Ringer]]* ընկերության հետ կազմակերպել են ակցիա։ Յուրաքանչյուր զույգ կոշիկի վաճառքից 50 ռուբլի կփոխանցվի մանկատան երեխաների համար տեսաուղերձ նկարահանելու համար։

## Ծանոթագրություններ

## Արտաքին հղումներ
* 

Կատեգորիա:Ռուս դերասանուհիներ
Կատեգորիա:Ռուս դիզայներներ
Կատեգորիա:Ռուս մոդելներ
Երկուշաբթիի երեխաները

**«Երկուշաբթիի երեխաները»** (), 1997 թվականի ռուսական գեղարվեստական ֆիլմ, որը նկարահանել է ռեժիսոր Ալլա Սուրիկովան։

## Սյուժե
Գործարար Դմիտրի Մեդյակինը ժամանակին չի վճարել վարկատուներին, և կայացվել է նրա մահվան դատավճիռը։ Նրա «Մերսեդեսը» պայթեցնում են, բայց Դմիտրին հրաշքով ողջ է մնում։ Մեդյակինի կինը որոշում է ազատվել իրեն ձանձրացրած ամուսնուց և Մեդյակինի վարկատուների հետ հանդիպումից առաջ վախից հարբած ամուսնուն տանում է գյուղ՝ քրոջ մոտ։ Դմիտրիին ընդունում է կնոջ հարազատ քույրը՝ Լիդիան, որն ապրում է Դմիտրիի հայրենի գյուղում։ Մեդյակինն անսպասելիորեն հնարավորություն է ընձեռվում նոր կյանք սկսել մաքուր էջից։ Նախկինում Լիդիան եղել է նրա հարսնացուն, և Դմիտրին հասկանում է, որ նրա հանդեպ նուրբ զգացմունքները կրկին արթնանում են։

## Դերերում
* Իգոր Սկլյար – *Դիմա Մեդյակին*
* Իրինա Ռոզանովա – *Լիդիա Օվդեևա*
* Տատյանա Դոգիլևա – *Սվետա*
* Վիկտոր Պավլով – *ավետարանչական քարոզիչ Ջոնի Բաք*
* Սերգեյ Նիկոնենկա – *Օլեգ Կարպովիչ Յազենկո, տեղամասային ոստիկան*
* Արմեն Ջիգարխանյան – *բանկիր*
* Նատալյա Կրաչկովսկայա – *վաճառողուհի*
* Տատյանա Կրավչենկո – *Մարգարիտա Ստեպանովնա*
* Ալեքսեյ Ժարկով – *Վասյա Նեչուենկո*
* Ալեքսեյ Ելիստրատով – *պատանի սուպերմարկետում (էպիզոդ)*
* Գենադի Նազարով – *հրավառությունների գործարանի տնօրեն*
* Միխայիլ Միշին – *էպիզոդ*
* Սերգեյ Գաբրիելյան – *առաջին հարբեցող*
* Անատոլի Կալմիկով – *երկրորդ հարբեցող*
* Նատալյա Ակիմովա – *երիտասարդ բանվորուհի*
* Եվգենի Կուլեշով – *«Մերսեդեսի» վարորդ*
* Վլադիմիր Լեսկով – *ահաբեկիչ*
* Վասյա Սկլյար – *տղա*
* Եվգենի Կռիլատով – *էպիզոդ*

## Նկարահանող խումբ
* Ռեժիսոր՝ Ալլա Սուրիկովա
* Սցենարիստ՝ Ալեքսեյ Տիմ
* Օպերատոր՝ Գրիգորի Բելենկի
* Կոմպոզիտոր՝ Եվգենի Կռիլատով

## Ծանոթագրություններ

## Արտաքին հղումներ
* «Երկուշաբթիի երեխաները» ֆիլմը «Энциклопедия отечественного кино» կայքում 

Կատեգորիա:1990-ականների ռուսերեն ֆիլմեր
Կատեգորիա:1997 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Ռուսական կինոկատակերգություններ
Կատեգորիա:Ռուսերեն ֆիլմեր
Մարիամ Սուլակիոտի

**Իգումենիա Մարիամ Սուլակիոտի** (, , հայտնի է նաև Մարիամ Սուլակիոտու անվամբ (), իսկ մամուլում  «Ռասպուտինի կին» () մականվամբ` Պանագիա Պևկովունոյատրիսի), հունական Ուղղափառ եկեղեցու մայրապետ և սերիական մարդասպան, որը գործել է 1939-1951 թվականներին։

Հունաստանի իշխանությունները նրա դեմ հարուցել են տարբեր մեղադրանքներ՝ սպանություն, խարդախություն, կեղծիք, շանտաժ և խոշտանգում։ 1952 թվականին Սուլակիոտին դատապարտվել է ցմահ ազատազրկման և մահացել 1954 թվականին՝ «Ավերոֆ» քաղբանտարկյալների բանտում։

Ենթադրաբար, Սուլակիոտին իր հանցագործությունները կատարել է Պանագիա Պևկովունոյատրիս վանքի տարածքում, որը գտնվում է Հունաստանի Կերատեա փոքրիկ քաղաքի մոտակայքում։ Վանքը գործում է մինչ օրս, նրա որոշ միանձնուհիներ հավատում են, որ Սուլակիոտին անմեղ է, և նրան պաշտում են որպես սրբի։

## Կրոնական գործունեություն
Մարիամ Սուլակիոտին եղել է ուղղափառ եկեղեցու ակտիվ հետևորդ և գործել է աբեղա Մեթյուի (Կարպաֆակիս) հետ միասին։ 1927 թվականին նրանք հիմնադրել են Պանագիա Պևկովունոյատրիսի վանքը, որը դարձել է Հունաստանի ուղղափառ եկեղեցու (Մատթեոս սինոդ) հոգևոր և վարչական կենտրոնը։ Պաշտոնապես Հունական ուղղափառությունը ձևավորված կառույցը համարել է հերետիկոսության ներքո գործող։ Մատթեոս արքեպիսկոպոսի մահից հետո Սուլակիոտին նրան փոխարինել է որպես վանքի մայրապետ։

## Հանցավոր գործունեություն
Սուլակիոտիի հանցագործություններ կատարելու ենթադրյալ տարբերակը հարուստ կանանց համար նպաստավոր պայմաններ ստեղծելն է եղել, որ նրանք միանան իր վանական համայնքին և ապա խոշտանգել նրանց մինչև իրենց կարողությունը նվիրաբերեին վանքին։ Հենց միջոցներն իր տրամադրության տակ էին լինում, Սուլակոտին վատնում էր դրանք, իսկ առանձին դեպքերում սպանում դոնորներին։ Ըստ «Ռոյթերս» գործակալության` ձերբակալման պահին նա ունեցել է շուրջ երեք հարյուր անշարժ գույք ամբողջ Հունաստանում, ինչպես նաև «հազարավոր ֆունտ արժողությամբ ոսկե զարդեր և թանկարժեք իրեր»։

Բացի այդ, Սուլակիոտին պահանջել է խստորեն պահպանել իր վանքում ասկետական գործելակերպը, ինչը, ըստ ոստիկանության, հանգեցրել է տուբերկուլյոզից շուրջ 150 երեխաների մահվան։ Զոհերը նրան մեղադրում էին նաև իրենց խոշտանգելու, սովամահ անելու, անարդար բանտարկելու և ծեծելու մեջ։ Սուլակիոտին մինչ իր մահը մերժել է իրեն առաջադրված բոլոր մեղադրանքները՝ անվանելով դրանք «սատանայական հերյուրանք» ():

Սուլակիոտիի զոհերի թիվը հակասական վեճերի առարկա է դարձել, ամենից հաճախ նշվում է 27 սպանություն և 150 անզգույշ սպանություն, որոնք արձանագրվել են նրա դատավարության ընթացքում ներկայացված բժշկական ապացույցների հիման վրա։

## Տես նաև
* Դելֆինա Լալորի
* Էլիզաբեթ Բաթորի

## Ծանոթագրություններ

Կատեգորիա:Հունաստանի սերիական մարդասպաններ
Ալեքսա Դավալոս

**Ալեքսա Դավալոս** (, (), ամերիկացի դերասանուհի։ Նկարահանվել է մի շարք հոլիվուդյան ֆիլմերում։ 2015-2019 թվականներին նկարահանվել է «Amazon Studios»–ի «Մարդը բարձր ամրոցում» ամերիկյան հեռուստասերիալում՝  Ջուլիանա Քրեյնի գլխավոր դերում։

## Կենսագրություն
### Վաղ տարիները
Ալեքսա Դավալոսը ծնվել է  Փարիզում, միակ երեխան է դերասանուհի Էլիսա Դավալոսի և լուսանկարիչ Լեֆ Դունասի։ Նրա մոր պապը՝ Ռիչարդ Դավալոսը, դերասան է։
Դավալոսը իր մանկության մեծ մասն անցկացրել է Ֆրանսիայում և Իտալիայում, նախքան Նյու Յորք տեղափոխվելը։ Հայրական գծով նա ունի եվրոպական արմատներ։ Նրա հայրական կողմի նախնիները էմիգրանտներ են Վիլնյուսից։ Նա դաստիարակվել է առանց կրոնական մեծ ազդեցության, չնայած որոշ ժամանակ հաճախել է հրեական դպրոց
17 տարեկանում նա ըմբոստանում և ինքնուրույն ուղևորվում է Նյու Յորք։ Դավալոսը մոդել էր, վաստակում էր այնպիսի լուսանկարիչների մոտ, ինչպիսիք են Փիթեր Լինդբերգը։  Նա հիշում է. «Ես առաքելություն ունեի։  Ես ուզում էի դուրս գալ աշխարհ և անել այն, ինչ ինձ դուր է գալիս։ Թատրոնում աշխատելիս հասկացա, որ իսկապես ուզում եմ դերասանուհի լինել»։ Շուտով նրան դերասանուհի դառնալու հնարավորություն է ընձեռնվում և նա միանում է Նյու Յորքի **–ին։

## Կարիերա
2002 թվականին Ալեքսա Դավալոսը նկարահանվել է Չարլի Հոֆհայմերի հետ Ֆ. Սքոթ Ֆիցջերալդի «Ուրվականը» կարճամետրաժ ֆիլմում, որը ցուցադրվել է Տորոնտոյի կինոփառատոնում 2002 թվականին։

2003 թվականին Ալեքսան նկարահանվել Է HBO ընկերության Փանչո Վիլյա հեռուստատեսային ֆիլմում Անտոնիո Բանդերասի հետ։ 2004 թվականին առաջին անգամ ստացել է Քիրայի գլխավոր դերը «Ռիդիկի քրոնիկները» գեղարվեստական ֆիլմում։

Դավալոսը նաև խաղացել է մուտանտի դերը («Գվեն Ռայդեն») սերիալի երեք հրեշտակի էպիզոդներում, 2005 թվականին նկարահանվել Է Fox հեռուստաալիքի «Շրջանավարտների հանդիպում» սերիալում։ 2007 թվականին Ալեքսա Դավալոսը նկարահանվել է «Սիրո տոնը» ռոմանտիկ դրամայում, որում նկարահանվել են նաև Գրեգ Քինները և Մորգան Ֆրիմանը։ Նա նաև նկարահանվել է ռեժիսոր Ֆրենկ Դարբոնտայի  ֆիլմում։

2008 թվականին Ալեքսան նկարահանվել է Դենիլ Կրեյգի հետ Էդվարդ Ցվիկի «Կանչը» ֆիլմում։ «Հսկաների պատերազմ» ֆիլմում խաղացել է Սեմ Յորտինգտոնի, Ռեյֆ Ֆայնի, Լիամ Նիսոնի և ուրիշների հետ (2010)։

2013 թվականին կրկին նկարահանվել է ռեժիսոր Ֆրենկ Դարաբոնտի «Գանգեստերների քաղաք» սերիալում։
Էկրաններ են բարձրացել «Բարձր ամրոցի մարդը» սերիալի չորրորդ եթերաշրջանը, որտեղ Դավալոսը կատարել է գլխավոր դերը։

## Ծանոթագրություններ

Կատեգորիա:Ամերիկացի մոդելներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:21-րդ դարի ամերիկացի դերասանուհիներ
Գևորգ Պարոնյան

**Գևորգ  Գուրգենի Պարոնյան** (), հայ նկարիչ, Հայաստանի նկարիչների միության և ԽՍՀՄ նկարիչների միության անդամ։

ՀԽՍՀ վաստակավոր նկարիչ Գուրոսի որդին է։

## Կենսագրություն
Գևորգը ծնվել է 1924 թվականի մարտի 24-ին Գորիս քաղաքում։ 1943 թվականին ավարտել է Փանոս Թերլեմեզյանի անվան ուսումնարանը, 1954 թվականին՝ Երևանի պետական գեղարվեստաթատերական ինստիտուտի կերպարվեստի բաժինը։ Մասնակցել է Հայրենական մեծ պատերազմին։ Պատերազմի ավարտից հետո վերադարձել է հայրենի քաղաք, որպես գլխավոր  նկարիչ աշխատանքի է անցել Գորիսի Վ․ Վաղարշյանի անվան պետական դրամատիկական թատրոնում։

Պարոնյանը զբաղվել է նաև մանկավարժական գործունեությամբ։ Նրա շնորհիվ 1975 թվականին Գորիսում բացվել մանկական գեղարվեստական դաստիարակության դպրոց, որտեղ երկար տարիներ եղել է տնօրեն, ունեցել բազմաթիվ սաներ, նրանցից շատերը դարձել են հայտնի նկարիչներ, ճարտարապետներ։ Աշխատանքին զուգընթաց ստեղծագործել է։

Ցուցահանդեսներ է ունեցել Երևանում, Զանգեզուրում, Արցախում և այլ քաղաքներում։

Մահացել է 1995 թվականի հունիսի 3-ին Գորիսում։

## Ծանոթագրություններ

## Արտաքին հղումներ
*Армянский художник Паронян Геворк Гургенович

Կատեգորիա:ԽՍՀՄ նկարիչների միության անդամներ
Կատեգորիա:Հայ նկարիչներ
Կատեգորիա:Հայաստանի նկարիչների միության անդամներ
Կատեգորիա:Հայրենական մեծ պատերազմի հայ մասնակիցներ
Պատրիցիա Ռեջանի

**Պատրիցիա Ռեջանի Մարտինելլի** (, ), իտալացի գործարար Մաուրիցիո Գուչիի այրին։ 1980-ականներին, նրա հետ ամուսնության ընթացքում, եղել է հարուստ բարձրաշխարհիկ հմայիչ կին և ազդեցիկ դիրք է ունեցել նորաձևության աշխարհում։ 1998 թվականի վերջին դատապարտվել է երկարատև ազատազրկման՝ ամուսնու պատվիրված սպանությունը կազմակերպելու համար։ Դատավարությունը գրավել է լայն հասարակության ուշադրությունը Իտալիայում։

## Մաուրիցիո Գուչիի հետ հարաբերություններ
1973 թվականին Պատրիցիա Ռեջանին ամուսնացել է Մաուրիցիո Գուչիի հետ, որից ունեցել է երկու դուստր՝ Ալլեգրան և Ալեսանդրան։ 1985 թվականի մայիսի 2-ին՝ 12 տարվա ամուսնությունից հետո, Մաուրիցիոն թողել է Պատրիցիային հանուն մի երիտասարդ կնոջ՝ ասելով, որ պատրաստվում է մեկնել կարճ գործուղման։ Մաուրիցիոն այդպես էլ երբեք չի վերադարձել նրա մոտ։ 1991 թվականին Պատրիցիան և Մաուրիցիո Գուչին պաշտոնապես բաժանվել են։ Ամուսնալուծության վարույթի շրջանակներում Պատրիցիա Ռեջանին հասնում է նրան, որ նախկին ամուսինը իրեն վճարի տարեկան 500,000 ԱՄՆ դոլարին համարժեք ալիմենտ։ 1992 թվականին նրա մոտ ախտորոշվել է գլխուղեղի ուռուցք, որը հետագայում հեռացվել է՝ առանց որևէ բացասական հետևանքի։ 1995 թվականի մարտի 27-ին նրա նախկին ամուսինը գնդակահարվել է իր գրասենյակի դիմացի աստիճաններին` Պատրիցիայի կողմից վարձված մարդասպանի կողմից։

## Դատավարություն
1997 թվականի հունվարի 31-ին Պատրիցիա Ռեջանին ձերբակալվել է, իսկ 1998 թվականին նա մեղավոր է ճանաչվել իր ամուսնու՝ Մաուրիցիո Գուչիի սպանությունը կազմակերպելու մեջ և դատապարտվել 29 տարվա ազատազրկման։ Դատավարությունը մեծ արձագանք է առաջացրել լրատվամիջոցներում, որտեղ նա ստացել է «Սև այրի» մականունը։ Նրա դուստրերը պայքարել են պատժաչափը փոփոխելու համար՝ պնդելով, որ ուղեղի ուռուցքը ազդել է նրա անհատականության վրա։ 2000 թվականին Միլանի վերաքննիչ դատարանը անփոփոխ է թողել դատավճիռը, բայց պատժաչափը կրճատել է մինչև 26 տարի։ Նույն թվականին Ռեջանին փորձել է ինքնասպան լինել՝ կախվելով լարից, բայց նրան հաջողվել է փրկել։

2011 թվականի հոկտեմբերին նրան առաջարկել են բաց բանտ տեղափոխել, բայց նա հրաժարվել է` ասելով. «Ես կյանքումս չեմ աշխատել և հաստատ չեմ պատրաստվում հիմա սկսել»։ Լավ վարքի համար Պատրիցիան վաղաժամ ազատ է արձակվել 2016 թվականի հոկտեմբերին՝ 18 տարի բանտարկությունից հետո։ 2017 թվականին նա Գուչիի կալվածքից ստացել է 900,000 ֆունտ ստեռլինգի չափով ռենտա։ Դա հնարավոր դարձավ 1993 թվականին ստորագրված համաձայնագրի շնորհիվ։ Դատարանը նաև որոշում է կայացրել նրան վերադարձնել ավելի քան 16 միլիոն ֆունտ ստեռլինգ, որպես բանտում գտնվելու ընթացքում ամուսնալուծության փոխհատուցում, որը գտնվում էր նրա երկու դուստրերի տիրապետման ներքո։ Նրանք բողոքարկել էին այդ որոշումը։

2019 թվականի նոյեմբերին հայտարարվել է «Գուչիի տունը» ֆիլմի նկարահանման մեկնարկի մասին, որի սյուժեն հիմնված է Ռեջանիի ամուսնության և Մաուրիցիոյի սպանության պատմության վրա։ Ֆիլմի ռեժիսորն է Ռիդլի Սքոթը, իսկ Պատրիցիա Ռեջանիի դերակատարը` Լեդի Գագան։

## Ծանոթագրություններ

Կատեգորիա:Իտալացի կին մարդասպաններ
Չո Յոնջոն

**Չո Յոջոն** (, ), հարավկորեացի դերասանուհի։
Նա միջազգային մակարդակով առավել հայտնի է իր դերով Մակաբույծ (2019) ֆիլմում, որը ստացել է չորս «Օսկար» մրցանակ և դարձել է առաջին ոչ անգլալեզու ֆիլմը, որը մրցանակի է արժանացել լավագույն կինոնկարի համար։

## Կարիերա
Դերասանական կարիերան սկսել է 1997 թվականին, սակայն իսկական հռչակ է ձեռք բերել 2010 թվականին՝ «Ծառա, կամ Բան Չժայի ճշմարիտ պատմությունը» ֆիլմի թողարկմամբ, որը լի է անկողնային տեսարաններով։ Չո Յոնջոն ընդունել է ֆիլմում նկարահանվելու առաջարկը այն բանից հետո, երբ մի քանի այլ դերասանուհիներ մերժել են ռեժիսորին։ 2012 թվականին նա հայտնվել է հերթական պատմական դրամայում` էրոտիկայի տարրերով` «Հարճ»։

## Ֆիլմագրություն
### Ֆիլմ

## Երաժշտական թատրոն

## Ծանոթագրություններ

Կատեգորիա:21-րդ դարի դերասանուհիներ
Կատեգորիա:Հարավկորեացի դերասանուհիներ
Կատեգորիա:Հարավկորեացի կանայք
Կատեգորիա:Հարավկորեացի կինոգործիչներ
Կատեգորիա:Հարավկորեացի կինոդերասաններ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի մոդելներ
Հոգ տար մայրիկի մասին

**«Հոգ տար մայրիկի մասին»** ( 엄마를 부탁해)՝  գեղարվեստական վեպ , որը լույս է տեսել Չանգբիում 2008 թվականի նոյեմբերի 5-ին, գրող Շին Քյոնգսուկի կողմից։ 2007թվականի ձմռանից մինչև 2008թվի ամռանը այն շարադրվել է  «Արարում և քննադատություն» բաժնում:Պատմությունը ծավալվում է անհայտ կորած մորը հետ բերելու գործընթացում , որը Սեուլի կայարանում բաց էր թողել ամուսնու  ձեռքը՝  փորձելով փնտրել որդու տունը։ Եվ այդ ամենը նկարագրվում է մայրիկի տեսակետի փոփոխման եղանակով։

2010 թ. դեկտեմբերի 21-ին լույս է տեսել նաև  էլեկտրոնային գրքերի ծրագիր iPhone- ի համար:2009-ի սեպտեմբերին «Հոգ տար մայրիկի մասին» գրքի անգլերեն թարգմանությունը վաճառվեց ԱՄՆ-ի Քնոֆ քաղաքում, իսկ 2011-ի ապրիլից այն վաճառվում է ԱՄՆ-ի շուկայում  ' Please Look After Mom' վերնագրի ներքո:Այն հրատարակվել է ոչ միայն ԱՄՆ-ում, այլ նաև 22 տարբեր երկրներում, ինչպիսիք են  Անգլիան և Լեհաստանը։

## Մրցանակներ
* «Մարդ» ասիական գրական մրցանակ

## Ծանոթագրություններ
Քիմ Ջեուկ

**Քիմ Ջեուկ**  ( ), հարավկորեացի դերասան։ Ավագ դպրոցում որպես մոդել աշխատելու ժամանակ, նա՝ որպես դերասան, հանդես է եկել 2002 թվականին թողարկված «Արա, ինչ ուզում ես» հեռուստասերիալում։ Բացի այդ, 2016 թվականին «Երկու սեր» ֆիլմում նա ճապոներենի սահուն հմտություններ է ցուցաբերում կորեա-ճապոնացու կերպար մարմնավորող Փակ Գյուրիի հետ երկխոսության տեսարանում և նույն թվականին խաղում Դոքհե արքայադստեր ճապոնացի ամուսնու՝ Դաքեյուկի Սոյի դերը, «Վերջին արքայադուստրը» ֆիլմում։ Հոր ազդեցության տակ, որը լրագրող էր, նա մանկուց մի քանի տարի ապրել է Ճապոնիայում և տիրապետել ճապոներենին սահուն կերպով։ Մասնագիտացել է Սեուլի արվեստների ազգային համալսարանի կիրառական երաժշտության մեջ, և, ըստ էության, ասում են, որ երազել է կիթառահար դառնալ։ «Սուրճի արքայազն․ խանութ համար 1», «Վատ տղամարդ» և «Մերին հեռու է» հեռուստասերիալներում նա մարմնավորում է ճապոներենին վարժ տիրապետող կորեացու։

## Կրթություն

* Սեուլի Օնջուի տարրական դպրոց (ավարտած)
* Յոքսամի միջնակարգ դպրոց (ավարտած)
* Դանկուկի համալսարանին կից ավագ դպրոց (ավարտած)
* Սեուլի Արվեստի ազգային համալսարանի կիրառական երաժշտության արվեստի բակալավրիտ (ավարտած)

## Գլխավոր դերեր

### Ֆիլմեր

### Հեռուստասերիալներ

* «Նրա անձնական կյանքը» (2019 թիվ) - Ռայն Գոլդ / Հո Յունջեի դերում
* «Աստծո հանելուկ» (2019 թիվ) - Հան Ջուվոնի դերում
* «Հյուրը» (2018թիվ) - Չվեյունի դերում
* «Սիրո ջերմաստիճան» (2017 թիվ) - Փաք Ջոնգուի դերում
* «Ձայն» (2017թիվ) - Մո Թեգուի դերում
* «Քաղցր գայթակղություն․ միայն քեզ համար» (2015 թիվ) - Սոգմինի դերում
* «Հեռուստափառատոն - Տասնչորս» (2014 թիվ) - 30 - ամյա  Չեջունի դերում
* «Զգացմուքի դարաշրջան» (2014 թիվ) - Քիմ Սուոկի դերոըմ
* «Ո՞վ ես դու» (2013 թիվ) - Լի Հյոնգջունի դերում
* «Մերին հեռու է » (2010 թիվ) - Բյոն Ջոնգինի դերում
* «Վատ տղամարդ» (2010 թիվ) - Հոնգ Թեսոնգի դերում
* «Քամիների երկիր» (2008~2009 թիվ) - Չու Բալսոյի դերում
* «Սուրճի արքայազն․ խանութ համար 1» ([2007 թիվ) - Նո Սոնգիի դերում
* «Դալջայի գարունը» (2007 թիվ) - Չունհայի դերում
* «Արա ինչ ուզում ես» (2002 թիվ) - Քիոնգի դերում

## Ծանոթագրություններ

Կատեգորիա:Հարավկորեացի դերասաններ
Կատեգորիա:Հարավկորեացի կինոդերասաններ
Կատեգորիա:Հարավկորեացի հեռուստատեսային դերասաններ
Կատեգորիա:Հարավկորեացի մոդելներ
Սուրբ Հովհաննես եկեղեցի (Սոհրոլ)

**Սուրբ Հովհաննես եկեղեցի**, հայկական միջնադարյան կրոնական կառույց այժմյան Իրանի Սոհրոլ քաղաքում՝ Արևելյան Ադրբեջանի Շաբեստար մարզում։ Կառուցվել է 5-ից 6-րդ դարերում։ 1840 թվականին աղյուսով վերակառուցվել է Սամսոն Մակինցևի (Սամսոն Խան) կողմից՝ հին եկեղեցու հիմքի վրա։

մինի|ձախից|Եկեղեցու ներքին տեսքը
2020 թվականի Վիքին սիրում է հուշարձաններ (անգլ․՝ *Wiki Loves Monuments*) միջազգային լուսանկարչական մրցույթում ներկայացված Սուրբ Հովհաննես եկեղեցու լուսանկարը գրավել է առաջին պատվավոր հորիզոնական։ Ժուրիներից մեկն ասել է, որ լուսանկարը հիասքանչ է, որովհետև եկեղեցին ունի երկրաչափական օրինաչափություն, ինչպես նաև՝ ձների մեջ սուզված լինելով, տպավորություն է ստեղծվում, թե եկեղեցին կոնտինուում տարածության ու գրավիտացիոն դաշտի մեջ «լողում է»։  Նույն լուսանկարը ավելի ուշ, դարձավ Վիքիպահեստի 2021 տարվա լուսանկարը։

## Ծանոթագրություններ

Կատեգորիա:19-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Իրանահայ կաթողիկե վանքեր և եկեղեցիներ
Կատեգորիա:Իրանի հայկական կորուսյալ վանքեր և եկեղեցիներ
Խալիդ ալ-Քառաքի

**Խալիդ Աբդ ալ-Ազիզ Սուլեյման ալ-Քառաքի** (Khaled Abdelaziz Sulaiman al-Karaki, ), հորդանանցի հեղինակ, բանաստեղծ, ակադեմիկոս և քաղաքական գործիչ։ 1989-1991 թվականներին եղել է Հորդանանի մշակույթի նախարար, 1995-1996 և 2010-2011 թվականներին՝ երկրի փոխվարչապետ, 2002-2006 թվականներին՝ Ջարաշի համալսարանի ղեկավար, 2007-2010 թվականներին՝ Հորդանանի համալսարանի ղեկավար։ Նախագահում է Հորդանանի արաբական ակադեմիան։

## Կենսագրություն
Խալիդ ալ-Քառաքին ծնվել է 1946 թվականին, Հորդանանում։ Ամուսնացած է եղել գրող Ինսաֆ Քալաջիի հետ։ Արաբերենի բակալավրի կոչում ստացել է 1969 թվականին՝ Հորդանանի համալսարանից, արաբերենի և գրականության մագիստրոսի կոչում՝ 1977 թվականին, նույն համալսարանից։ Փիլիսոփայության թեկնածուի կոչում ստացել է 1980 թվականին՝ Քեմբրիջի համալսարանի արևելագիտության բաժնում։

## Քաղաքական գործունեություն
1989 թվականի դեկտեմբերից մինչև 1991 թվականի հունվար պաշտոնավարել է որպես Մշակույթի նախարար, 1991 թվականի հունվարից մինչև նույն թվականի հունիս՝ Մշակույթի և երիտասարդության հարցերի նախարար, 1991 թվականի հունիսից մինչև հոկտեմբեր՝ Մշակույթի և տեղեկատվության հարցերով նախարար and Minister of Culture and Higher Education (October 1991 - November 1991)., 1995 թվականի հունվարից մինչև 1996 թվականի փետրվար եղել է փոխվարչապետ և տեղեկատվության նախարար, 2010 թվականի հուլիսից մինչև 2011 թվականի հունվար՝ փոխվարչապետ և Կրթության նախարար։ 2011-2013 թվականներին եղել է Հորդանանի սենատի անդամ։

1990-ական թվականներին եղել է Հաշիմյանների դինաստիայից Հորդանանի թագավոր Հուսեյն I Իբն Թալալի քաղաքական խորհրդականը։ Երկու անգամ նախագահել է Հաշիմյանների թագավորական պալատը (1992-1993 և 2011 թվականի մարտից հոկտեմբեր)։

## Ակադեմիական և գրական կարիերա
1997–2000 թվականներին Ալ-Քառաքին Պետրա համալսարանում եղել է արաբերենի պրոֆեսոր, 2002-2006 թվականներիին նախագահել է Ջարաշի համալսարանը, 2007 թվականի մայիսից մինչև 2010 թվականի հուլիս՝ Հորդանանի համալսարանը։

1985-1990 թվականներին եղել է Հորդանանի գրողների ընկերության ղեկավար, 2000-2002 թվականներն՝ Հորդանանյան մամուլի հիմնադրամի նախագահ (*Al-Rai* թերթ), 2000 թվականից՝ «Al-Albeit» իսլամական մտքի» հիմնադրամի հոգաբարձուների խորհրդի նախագահի տեղակալ։

## Պարգևներ
* Հուսեյն թագավորի գերազանցության առաջին կարգի մեդալ։

## Ծանոթագրություններ

Կատեգորիա:Հորդանանցի գրողներ
Կատեգորիա:Քեմբրիջի համալսարանի շրջանավարտներ
Կատեգորիա:Հորդանանի համալսարանի շրջանավարտներ
Կատեգորիա:Հորդանանի քաղաքական գործիչներ
Կրուպկի

**Կրուպկի** (), քաղաք, որը գտնվում է Բելառուսի Մինսկի մարզում, Կրուպսկի շրջանի վարչական կենտրոնն է։ Քաղաքի անվանումն վերցրել են Կրուպկա բույսի անվանումից, որը պատկանում է խաչածաղկավորների ընտանիքին։ Այդ ծաղիկի նկարը քաղաքի դրոշի վրա է։

## Աշխարհագրություն
### Դիրք
Մինսկից գտնվում է 110 կմ հեռու, Մինսկ-Օրշա երկաթուղային գծի վրա (կանգառման կետ «Նոր կյանք»)։

### Ջրային համակարգ
Քաղաքով հոսում է Բոբր գետը (Բերեզինայի վտակը) և դրա վտակը` Ստրաժնիցան։ 23 կմ հարավ հոսում է Բրուսյատա գետը։

## Պատմություն
Հիշատակվում է 1653 թվականին, որպես Սանգուկների տեղ կամ Կրուպկա, եղել է համանուն Օրշանսկի Լիտվական մեծ իշխանության գավառի կենտրոնը։ 1938 թվականի սեպտեմբերի 27-ին Կրուպկի գավառը ստանում է քաղաքային տիպի բնակավայրի կարգավիճակ։

## Բնակչություն

1939 թվականին Կրուպկիում ապրում էր 3455 մարդ, որոնցից 2032 բելառուսներն էին (58,8 %), 870-ը` հրեաներ (25,2 %), 253-ը` ռուսներ (7,3 %), 96-ը` ուկրաինացիներ (2,8 %), 91-ը` լեհեր (2,6 %) և այլ ազգերի` 113 մարդ։

## Մշակույթ
Կրուպկիում գործում է Կրուպկիի հնա-գավառագիտական թանգարան` 8,7 հազար թանգարանային առարկաների հիմնական ֆոնդով։ 2016 թվականին այնտեղ արդեն այցելել էր 10,9 հազար մարդ։

## Միջոցառումներ
Ամեն տարի սեպտեմբերին Կրուպսկի շրջանում անցկացվում են Բելառուսի ամենախոշոր ոչ ճանապարհային մրցույթներ` «Liqua» տրոֆի ռեյդեր։

Օգոստոսին Շիպի հրվանդանում ամեն տարի անց են կացվում միջազգային զբոսաշրջական թռիչքներ։

2009 թվականմից Կրուպկիում Տիեզերագնացների օրի նախօրեին (ապրիլի 12-ին) անց է կացվում հանրապետական թեթև ատլետիկյան վազք, որտեղ որպես մրցանակ արժանանում են Խորհրդային Միության հերոս օդաչու-տիեզերագնաց Վ. Կովալյոնկի մրցանակին։

## Բնիկներ և հայտնի մարդիկ
* Ռուվիմ Լևին` խորհրդային պետական գործիչ, ՌՍՖՍՌ Պետպլանի նախագահ (1929-1930)։

## Ծանոթագրություններ

## Արտաքին հղումներ
* Կրուպսկի շրջանի պաշտոնական կայքը 
* https://globustut.by/krupki 
* О Крупках и Крупском районе на сайте Минского областного исполнительного комитета
Hasta la vista, baby

**«Hasta la vista, baby»** (իսպաներենից թարգմանաբար՝ «Մինչ հանդիպում, փոքրի՛կ», *Ա՛ստա լա վի՛ստա, բե՛յբի*), կիբօրգ ռոբոտի թևավոր դարձած արտահայտությունը «Տերմինատոր 2։ Դատաստանի օր» ֆիլմից, որն արտասանել է Առնոլդ Շվարցենեգերը։ Արտահայտությունն «Ամերիկյան բոլոր ժամանակների ֆիլմերի 100 լավագույն խոսքեր» ցանկում զբաղեցնում է 76-րդ տեղը։

## Ծագում
«Hasta la vista» արտահայտությունը իսպաներեն կայուն բառակապակցություն է, որը կարելի է թարգմանել որպես «մինչ հանդիպում» կամ «ցտեսություն»։

Այս արտահայտությունը անգլերեն «baby» բառի հավելմամբ՝ *Hasta la vista, baby*, օգտագործվել է ամերիկացի երգչուհի Ջոդի Ուոթլի () 1987 թվականի հայտնի «Looking for a New Love» հիթում, որի համար նա ստացել է «Գրեմմի» մրցանակ։

«Տերմինատոր 2։ Դատաստանի օր» ֆիլմից հետո արտահայտությունը հայտնի է դարձել ողջ աշխարհում։

## Ֆիլմ
«Hasta la vista, baby» արտահայտությունը ֆիլմի հերոսներ Ջոն Քոնորի (Էդվարդ Ֆերլոնգ) և Տերմինատորի (Առնոլդ Շվարցենեգեր) զրույցից է.

Տերմինատորն ասում է արտահայտությունը սառած T-1000-ին կրակելուց առաջ.

## Կիրառման օրինակներ
2010 թվականի հունիսին Ռուսաստանի նախագահ Դմիտրի Մեդվեդևը Կալիֆորնիա իր այցելության շրջանակներում հանդիպել է Առնոլդ Շվարցենեգերին, որն այդ պահին զբաղեցնում էր նահանգապետի պաշտոնը։ Հանդիպումից հետո հրաժեշտ տալիս Ռուսաստանի նախագահն ասել է․ «I’ll be back» և ավելացրել․ «Hasta la vista, baby»։ Շվարցենեգերն իր թվիթթերյան միկրոբլոգում նշել է, որ Մեդվեդևի այդ քայլն իրեն դուր է եկել։

Կան «Տերմինատոր» ֆիլմի իսպաներեն երկու տարբերակներ։ Ֆիլմի լատինամերիկյան իսպաներեն տարբերակում արտահայտությունը թողնվել է այնպես, ինչպես կա՝ իսպաներեն։ Իսկ եվրոպական իսպաներեն տարբերակում այն փոխվել է «Sayonara, baby» (サヨナラ, sayonara՝ ճապոներեն նշանակում է «մինչ հանդիպում»)։ Այդ փոփոխության պատճառն այն է, որ արտահայտությունը պետք է արտասանվի այլ լեզվով, այլապես կորցնում է իմաստը։

## Ծանոթագրություններ

Կատեգորիա:Թևավոր խոսքեր
Կատեգորիա:Իսպաներեն բառեր և արտահայտություններ